Nissan Diesel 4R系列

Nissan Diesel 4R系列係由Nissan Diesel生產嘅一款後置引擎巴士。

設計同埋型號
4R系列係喺1960年，即係Minsei Diesel改名做Nissan Diesel嘅同一年推出，取代咗1955年開始生產嘅一系列無大樑尾橫置引擎巴士RF、RN同埋RS系列。4R系列同RF、RN同埋RS系列一樣係無大樑設計，同樣採用Nissan Diesel嘅UD系列單流掃氣兩衝程柴油引擎，但就同期RX系列底盤一樣採用縱置引擎設計。避震系統依然有葉片同埋氣墊兩款。雖則係無大樑設計，4R系列依然可以選配唔同廠商嘅車身。

系列喺推出初期淨係配UD4四汽缸引擎，型號包括4R92、4R93同埋4R103，相對嘅氣墊避震版本係4RA92、4RA93同埋4RA103。1963年，推出配UD6六汽缸引擎嘅6R(A)110，主要作為長途同埋觀光巴士用。第二年推出四汽缸引擎嘅4R110，後來推出埋氣墊避震嘅4RA110。

1965年，推出較短身嘅4R(A)82。另外整理尺寸，推出4R(A)94同埋4R(A)104，取代4R(A)92、4R(A)93同埋4R(A)103。

1966年，配UD5五汽缸引擎嘅5R(A)94、5R(A)104同埋5R(A)110推出。

1969年，Nissan Diesel出過27架配UDV8八汽缸V型引擎嘅V8RA120，供應畀日本國鐵巴士作長途巴士之用。

1970年，再一次整理尺寸，其後供應嘅型號包括：
 4R(A)82、4R(A)95、4R(A)105、4R(A)106、4R(A)111
 5R(A)95、5R(A)105、5R(A)106、5R(A)111
 6R(A)107、6R(A)111

同年4R系列增加咗PD6四衝程六汽缸柴油引擎選擇，成為PR系列，型號有PR(A)95、PR(A)105、PR(A)106同埋PR(A)111。

1972年，出現由4R105／PR105改短軸距並降低地台高度嘅「4R105改」同埋「PR105改」。

停產

1973年，日本昭和48年車輛廢氣標準生效，Nissan Diesel推出全新嘅U、UA系列城市巴士同埋RA客車，4R同埋PR系列都俾佢哋取代。

巴士型號